**LLU pirmkursnieku stafete “...pa Jelgavu kāds students klīst” nolikums 2019./2020.studiju gadā**

**Mērķis un uzdevumi.**

1.Noteikt LLU veiklāko fakultāti starp pirmkursniekiem.

2.Sekmēt pirmkursnieku garīgo un fizisko spēju harmonisku attīstību, ieaudzināt nepieciešamību sevi fiziski pilnveidot.

**Norises vieta un laiks.**

Sacensības notiek 18. septembrī, pulksten 18:00 pie skulptūras – strūklakas „Jelgavas students” un pie gājēju tiltu „Mītava”.

**Organizatori.**

Sacensības vada LLU Sporta centrs.

**Dalībnieki.**

Stafetē piedalās LLU dienas nodaļas studenti, kuri studijas LLU sākuši 2019. gada rudenī.

**Komandas sastāvs.**

Katras fakultātes komandu veido trīs puiši un trīs meitenes.

**Sacensību norise.**

Katra dalībnieka uzdevums ir veikt vienu no sešiem stafetes posmiem improvizētā klīstoša studenta “iestaigātā” trasē, kuras finišs ir netālu no skulptūras. Pirmo stafetes posmu veic studente un pirms sacensību sākuma viņa saņem inventāru, ar kuru jāveic noteiktā distance: studentu žakete, kura jāuzvelk, lietussargu, kurš pirms starta jāatver un grāmatu saini, kurš jātur otrā rokā. Otro posmu veic students, bet pirms viņš to var izdarīt viņam pilnībā jāpārņem distances inventārs no iepriekšējā posma dalībnieces: jāuzvelk žakete, jāpaņem lietussargs vienā un grāmatu sainis otrā rokā. Trešo posmu veic studente, ceturto students un piekto cita studente, kuri ievēro tos pašus principus pie stafetes saņemšanas/atdošanas, ko ievēroja pirmo divu posmu dalībnieki. Sestā, noslēdzošā, posma dalībnieks pēc stafetes saņemšanas uzsāk distanci pretī finišam, kurš tiek sasniegts brīdī, kad dalībnieks šķērso finiša līniju. Ja komanda finišē bez viena no iedotajiem inventāra priekšmetiem, tad tā automātiski tiek diskvalificēta.

**Papildus informācija.**

Papildus informāciju iespējams saņemt, rakstot elektroniski uz cmateikovics@gmail.com.

**Pieteikšanās.**

Pieteikumus var sūtīt elektroniski uz cmateikovics@gmail.com vai rakstiskā veidā iesniegt stafetes organizatoriem norises vietā. Pieteikumā jānorāda fakultātes nosaukums, visu dalībnieku vārdi un uzvārdi, kā arī katra studenta imatrikulācijas numurs.